Diari Oficial de la Generalitat Valenciana


Sumari del DOGV 3399, del 23-12-1998 (1998/11028)

RESOLUCIÓ 793/98, de 15 de desembre de 1998, de l'Institut Valencià de la Joventut, de la conselleria de cultura, educació i ciència per la qual es concedeixen ajudes a escoles de formació d'animadors juvenils en el temps lliure, reconegudes i homologades per la Generalitat Valenciana, per a 1998.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3399

Data del DOGV
:   23-12-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/11202


Organisme emissor
:   Institut Valencià de la Joventut

Tipus de document
:   Resolució

RESOLUCIÓ 793/98, de 15 de desembre de 1998, de l'Institut Valencià de la Joventut, de la conselleria de cultura, educació i ciència per la qual es concedeixen ajudes a escoles de formació d'animadors juvenils en el temps lliure, reconegudes i homologades per la Generalitat Valenciana, per a 1998. [1998/X11052]
  
Per Ordre de la Conselleria de Cultura, Educació i Ciència de 8 de juliol de 1998 (DOGV núm. 3.299, de 3.8.98), es va convocar concurs públic per a la concessió d'ajudes a escoles de formació d'animadors juvenils en el temps lliure, reconegudes i homologades per la Generalitat Valenciana, per a 1998.
  
Segons el que disposa l'ordre de convocatòria, la Comissió Avaluadora es va reunir per a l'estudi i l'avaluació de les sol·licituds presentades, i en va formular la proposta corresponent.
  
D'acord amb aquesta proposta i fent ús de les atribucions que em confereix l'article 7 de la Llei de la Generalitat Valenciana 4/89, de 26 de juny, sobre l'Institut Valencià de la Joventut, resolc:
  
Primer
  
Concedir, a les escoles de formació d'animadors juvenils que tot seguit es relaciona, com a annex I, les quantitats indicades per a la realització dels programes d'activitats anuals durant 1998.
  
Segon
  
Les escoles de formació d'animadors juvenils a les quals s'haja concedit la subvenció la rebran si en justifiquen la finalitat, mitjançant la presentació, en el termini de quinze dies comptadors a partir de l'endemà de la seua notificació, dels documents següents:
  
a) Memòria de les activitats realitzades fins al 15 d'octubre de 1998.
  
b) Factures originals del total del programa objecte de subvenció, d'acord amb el programa presentat i amb les instruccions que determine la resolució d'adjudicació.
  
c) Certificat del tresorer de l'escola, on es faça constar que l'import de l'ajuda està registrat com a ingrés previst.
  
d) Certificat de l'Agència Tributària que acredite que l'escola es trobava al corrent de les seues obligacions tributàries en el moment en què va acabar el termini de presentació de sol·licituds.
  
e) Certificat de la Conselleria d'Economia i Hisenda, que acredite que l'escola es trobava al corrent de les seues obligacions en el moment en què va acabar el termini de presentació de sol·licituds.
  
f) Certificat de l'oficina de la Seguretat Social corresponent que acredite que l'escola es trobava al corrent de les seues obligacions en el moment en què va acabar el termini de presentació de sol·licituds.
  
L'incompliment de l'obligació de justificar la subvenció en suposarà la pèrdua del dret al cobrament.
  
DISPOSICIONS FINALS
  
Primera
  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
Contra aquesta resolució, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la seua publicació en el Diari Oficial de la Generalitat Valenciana.
  
València, 15 de desembre de 1998.- El director general de l'IVAJ: Chimo Lanuza Ortuño.
  
Annex I
  
Escola d'animadors juvenils Quantitat concedida
  
EAJ Escola Bona Gent 500.000 PTA.
  
EAJ Fernando Soto 200.000 PTA.
  
EAJ Don Bosco 600.000 PTA.
  
EAJ Júniors 300.000 PTA.
  
EAJ Lluerna 800.000 PTA.
  
Evall Escola d'Animadors 300.000 PTA.
  
Escola Cuyju 300.000 PTA.
  
Escola Ensenya de Fusta 600.000 PTA.
  
Escola Edetània 300.000 PTA.
  
Escola Accent 100.000 PTA.
  
f) MODIFICACIONS PRESSUPOSTÀRIES
  
Conselleria de Economia,
  
Hisenda i Administració Pública